Lav et referat af nedenstående tekst:

Tekst:
Et par dage inden Elsebeth Dissings anden bog lander i butikkerne, møder jeg hende foran byretten i Aalborg. Byretten på Badehusvej. Det er sådan jeg og mine jævnaldrende kender den store, gule murstensbygning i Aalborg Vestby. Men som hun står der og betragter den indgående, er det tydeligt, at de høje mure gemmer på en anden historie for Elsebeth Dissing. - Her lå tobaksfabrikken. C.W Obels Tobaksfabrik, siger hun, henvendt til mig, før hun igen vender blikket mod bygningen. Stedet er betydningsfuldt for Elsebeth Dissing, og det er måske netop derfor, at tobaksfabrikken er omdrejningspunktet i hendes nye bog, Tobakspigerne. Kvindekamp - dengang og nu Bogens handling udspiller sig i slutningen af 1950’erne, da kvinderne så småt begyndte at gøre indtog på arbejdsmarkedet. Tobaksfabrikken var dengang Aalborgs største kvindearbejdsplads. - Tobakspigerne var kendt for at være nogle stærke kvinder, der stod fast på deres ret og som ikke bøjede af for, at mændenes priviligier var, som de var. Dem, ville de have del i, siger Elsebeth Dissing. Selvom romanen er fiktion og udspiller sig i 1950'erne, er bogens temaer ifølge forfatteren stadig yderst aktuelle. - Den ligestilling vi har i dag, den kan vi ikke tillade os at tage som en selvfølge. Den skal vi passe på, siger Elsebeth Dissing og fortsætter: - I USA er der lige nu masser af stater, der forbyder fri abort. Så der er bestemt grund til at råbe lidt op, synes jeg, siger hun. Stadig noget på hjerte Bogen er stærkt inspireret af forfatterens lange liv i Aalborg, hvor hun blandt andet har arbejdet som journalist i 40 år. - Jeg har jo ikke bevæget mig gennem byen med lukkede øjne. Jeg har hørt, set og oplevet meget i min tid, siger hun. Når man, som Elsebeth Dissing, vælger, at genoptage arbejdslivet efter flere år som pensionist, er der flere i omgangskredsen, der ser til med undren. - 'Hvorfor i alverden sætter du dig ikke ned', er der nogen, der siger til mig. Men hvorfor skulle jeg det, så længe jeg kan gå og stå, siger hun og smiler varmt. Om der kommer flere bøger fra Elsebeth Dissings hånd, kan hun ikke svare på, men det er ikke noget, hun vil udelukke. - Når man har den lykke, at hovedet fungerer, og man også har en computer, der fungerer, og desuden stadig har noget, man gerne vil fortælle, så er det da bare med at gøre det, siger hun.

Referat:
Som 75-årig debuterede Elsebeth Dissing som forfatter. I dag er hun 78 år og udkommer med sin bog nummer to.